stanford-oval/wikipedia huggingface dataset:
Iso Kivijärvi (Kuopio)
Maantiede

Ison Kivijärven pituus lounaasta koilliseen on 1,8 kilometriä. Järven keskiosassa on 26 metrin syvänne ja pohjoisosassa 29 metrin syvänne. Ne sijaitsevat järven keskivaiheilta koilliseen ulottuvan vähintään 10 metriä syvän vyöhykkeen sisällä. Noin kuudesosa Isosta Kivijärvestä on vähintään 15 metriä syvä. Järven luoteinen osa, itäosan Suurikaarre ja eteläosa ovat melko matalia.
Ison Kivijärven eteläosaa jakaa noin seitsemän hehtaarin laajuinen Pukkisaari. Järven länsirannalla on peltomaata, itäranta on metsäistä.
Ison Kivijärven koillisosan lahti kapenee laskuojaksi, joka johtaa itään Saraveden (82,0 metriä mpy) Myllylahteen.
Ison Kivijärven vesitilavuus on 7 283 000 kuutiometriä.
Iso Kivijärvi (04.695.1.008) kuuluu Saraveden valuma-alueeseen (04.695), joka on kolmannen jakovaiheen vesistö Vuoksen päävesistössä (04). Toinen jakovaihe on Riistaveden valuma-alue (04.69) ja ensimmäinen on Nilsiän reitin valuma-alue (04.6). Saraveden valuma-alueeseen kuuluu 12 vähintään hehtaarin laajuista vakavettä, joista laajimmat ovat Saravesi, Iso Kivijärvi ja Kivilampi.
Kuopiossa on myös pienempi Iso Kivijärvi (04.273.1.291). Se sijaitsee Suvasveden alueella 11 kilometriä Saraveden valuma-alueen Isolta Kivijärveltä etelään.
Svante Thuresson

Svante Thuresson sekä Viktoria Tolstoy vuonna 2012.
Svante Thuresson (7. helmikuuta 1937 Tukholma, Ruotsi – 10. toukokuuta 2021) oli ruotsalainen laulaja. Hän saavutti ensimmäistä kertaa suosiota 1960-luvun alkupuolella Gals and Pals -lauluyhtyeen jäsenenä. Solistina läpimurto tapahtui Ruotsin euroviisukarsintana toimivassa Melodifestivalen-laulukilpailussa vuonna 1966. Hän oli tuolloin mukana kahdella kappaleella, joista toinen, Lill Lindforsin kanssa esitetty Nygammal vals voitti kilpailun ja toinen, Hej systrar, hej bröder nousi hitiksi Ruotsissa, vaikka jäi karsinnassa seitsemänneksi. Kansainvälisissä euroviisuissa kappale sijoittui toiseksi. 1970-luvulla Thuresson pyrki eroon iskelmälaulajan maineesta ja alkoi levyttämään jazzia ja soulia.
Melodifestivalen-osallistumiset

1966 Nygammal vals (Lill Lindforsin kanssa), sija 1.
1966 Hej systrar, hej bröder, sija 7.
1967 Förlåt min vän, sija 9.
1968 Du är en vårvind i april, sija 2.
1968 Här kommer pojkar (Östen Warnebringin kanssa), sija 5.
1969 Sommarflicka, sija 6.
1977 Johan B. Lund , sija 2.
2007 Första gången (Anne-Lie Rydén kanssa), sija alkukarsinnan 6.
Taivaanrannan maalarit

| Taivaanrannan maalarit> Bye Bye Brasil |
| --- | --- |

Ohjaaja:  Carlos Diegues
Käsikirjoittaja:   Carlos Diegues  Leopoldo Serran 
Tuottaja:  Luiz Carlos Barreto
Säveltäjä:  Chico Buarque
Kuvaaja:  Lauro Escorel
Pääosat:   José Wilker  Betty Faria 
Valmistustiedot
Valmistusmaa:   Brasilia  Argentiina  Ranska 
Levittäjä:  Embrafilme Netflix
Ensi-ilta:  1979
Kesto:  105 minuuttia
Alkuperäiskieli:  portugali
Aiheesta muualla
IMDb 
Elonet
AllMovie
Infobox OKNimi-testi OK: 
Taivaanrannan maalarit (Bye Bye Brasil) on Carlos Dieguesin ohjaama elokuva vuodelta 1979. Elokuva kertoo Brasilian maaseudulla kiertelevästä sirkusseurueesta. Se oli Cannesin elokuvajuhlilla ehdokkaana Kultaisen palmun saajaksi.
The New York Timesin kriitikot valitsivat Taivaanrannan maalarit vuonna 2004 yhdeksi kaikkien aikojen tuhannesta parhaasta elokuvasta maailmassa. Elokuvan televisioesityksen alla joulukuussa 1982 Helsingin Sanomien Mikael Fränti luonnehti sitä Fellini-vaikutteiseksi elokuvaksi ihmisistã, joilla on unelmia ja halua selvitã hengissä tilanteessa, jossa televisio on vienyt kansan kiinnostuksen sirkushuveihin. Hän kehui elokuvan hyvällä maulla toteutettuja seksikohtauksia.
Svanvikin kirkko

| Svanvikin kirkko Svanvik kirke |
| --- | --- |
 Kirkko vuonna 2018.
Sijainti:  Etelä-Varanki, Norja
Kirkkokunta:  Norjan kirkko
Hiippakunta:  Nord-Hålogalandin hiippakunta
Rakentamisvuosi:  1934
Suunnittelija:  Harald Sund
Materiaali:  puu
Istumapaikkoja:  250
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Svanvikin kirkko (norj. Svanvik kirke) on Etelä-Varangin kunnassa Finnmarkin läänissä Norjassa sijaitseva puinen ristikirkko vuodelta 1934.
Aiheesta muualla

Kuvia tai muita tiedostoja aiheesta Svanvikin kirkko Wikimedia Commonsissa
Sándor Egervári

| 0 | 1 | 2 |
| --- | --- | --- |

Henkilötiedot
Koko nimi: Sándor Egervári
Syntymäaika: 15. heinäkuuta 1950 (ikä 74)
Syntymäpaikka: Pomáz, Unkari
Seura
Seura: –
Tehtävä: Päävalmentaja
Seurat
| Vuodet | Seura | O (M) |
| 1968–1970 1971–1972 1972–1976 1976–1977 1977–1981 |  Kossuth KFSE  Budapesti Spartacus SC  Budapest Honvéd FC  Szegedi EOL AK  MTK Hungária FC |  |
Valmennusura
1983–1986 1986–1987 1987–1993 1993–1996 1997 1997 1998–1999 1999–2002 2002–2004 2004–2005 2006–2007 2007–2008 2009–2010 2010–2013 2016:  Unkari (apuv.)  Kuwait (apuv.)  Budapest Honvéd FC (apuv.)  BVSC Budapest  Érdi VSE  Al-Ittihad  MTK Hungária FC  Dunaújváros FC  MTK Hungária FC  Vasas SC  Al-Salmiya  Gyõri ETO  Unkari U20/U21  Unkari  Diósgyőri VTK
Sándor Egervári (s. 15. heinäkuuta 1950) on unkarilainen jalkapallovalmentaja ja entinen pelaaja.
Ura pelaajana

Egervári edusti pelaajaurallaan kotimaassaan muun muassa Honvédia ja MTK:ta. Hän ei onnistunut urallaan saavuttamaan suurempaa menestystä ja lopettikin pelaajauransa jo 31-vuotiaana 1981.
Ura valmentajana

Egervári on suorittanut UEFAn A-, B ja Pro-valmentajalisenssit sekä opiskellut liikuntatieteitä Budapestin yliopistossa. Hän aloitti valmennusuransa 1983 Unkarin maajoukkueen apulaisvalmentajana. Yhdessä György Mezeyn kanssa Egervári johdatti Unkarin MM-kisoihin 1986, joissa tie katkesi kuitenkin jo alkulohkoon. Kisojen jälkeen Egervári siirtyi Mezeyn aisapariksi Kuwaitin maajoukkueeseen, mutta tuo pesti päättyi jo seuraavana vuonna.
Egervári palasi 1988 kotimaahansa ja toimi Honvédin apuvalmentajana kolme kautta ja voitti kahdesti Unkarin-mestaruuden. Päävalmentajadebyyttinsä Egervári teki 1993 BVSC Budapestin peräsimessä. Hän nosti seuran pohjalta huipulle, ja BVSC oli sekä cupissa että liigassa hopealla 1996. Menestyskauden jälkeen Egervári valmensi lyhyen aikaa Al-Ittihadia Saudi-Arabiassa ja palasi 1998 Unkariin. MTK:n peräsimessä Egervári pääsi kaudella 1998–1999 juhlimaan päävalmentajanakin Unkarin liigamestaruutta. Mestaruuskauden jälkeen hän siirtyi Dunaújvárosiin, jonka johdatti mestariksi keväällä 2000. Lisäksi seura esiintyi edukseen myös eurokentillä, kun se pudotti Mestarien liigan karsinnoissa HNK Hajduk Splitin kaudella 2000–2001.
Egervári palasi 2002 MTK:hon, jossa jatkoi kultaista uraansa. Seura juhli mestaruutta keväällä 2003 ja eteni Mestarien liigassa kolmannelle karsintakierrokselle, jossa putosi skotlantilaista Rangersia vastaan. Egervári siirtyi 2004 MTK:sta Vasasiin ja sieltä edelleen kuwaitilaisen Al-Salmiyan päävalmentajaksi.
Egervári palasi Kuwaitista Unkariin 2007 ja tarttui Gyõrin ohjaksiin. Seura sijoittui kaudella 2007–2008 komeasti kolmanneksi ja eteni parinkymmenen vuoden tauon jälkeen europeleihin. UEFA Cupissa sen tie katkesi kuitenkin toiselle karsintakierrokselle saksalaista VfB Stuttgartia vastaan. Lukuisista loukkaantumisista huolimatta Gyõrin nuori joukkue kykeni kuitenkin tosissaan haastamaan Stuttgartin. Seura kuitenkin erotti Egervárin joulukuussa 2008.
Gyõri-potkujensa jälkeen Egervári jatkoi uraansa Unkarin nuorten maajoukkuevalmentajana.  Hän johdatti maan alle 20-vuotiaiden maajoukkueen pronssille ikäluokan MM-kisoissa 2009.
Heinäkuussa 2010 Egervárista tuli Unkarin A-maajoukkueen päävalmentaja alankomaalaisen Erwin Koemanin erottua tehtävistään. Egervárin johdolla Unkari taisteli paikasta EM-kisoihin 2012 samassa karsintalohkossa Suomen kanssa.  Karsinnat eivät sujuneet odotusten mukaisesti ja lopulta Unkari jäi lohkonsa kolmanneksi viiden pisteen erolla Ruotsiin. Egervári jatkoi tästä huolimatta tehtävässään ja luotsasi Unkarin MM2014-karsintoihin. Unkari taisteli hänen johdollaan jatkokarsintapaikasta Turkin ja Romanian kanssa. Egervári sai potkut lokakuun puolivälissä, kun Unkari hävisi toiseksi viimeisen karsintaottelunsa Alankomaille 8–1. Unkarille jäi tappiosta huolimatta mahdollisuus selvitä jatkokarsintaan.
Kokenut Egervári palasi valmennustehtäviin vuoden 2016 alussa, kun hänestä tuli Unkarin liigassa yhdeksäntenä olleen Diósgyőri VTK:n päävalmentaja. Egervári ei onnistunut nostamaan seuraa korkeammalle Unkarin liigassa ja loppusijoitus oli yhdeksäs. Kauden jälkeen hän jätti tehtävänsä.
Meriitit valmentajana > Päävalmentajana

Unkarin mestaruus (3): 1999, 2000, 2003
Hopeaa: 1996
Unkarin cup
Hopeaa: 1996
U20 MM-pronssia: 2009
Meriitit valmentajana > Apuvalmentajana

Unkarin mestaruus (2): 1989, 1991
Unkarin cup: 1989
Svappavaaran rata

Svappavaaran rata (ruots. Svappavaarabanan) on Ruotsin rataverkkoon kuuluva rataosuus Kiirunan kunnassa Norrbottenin läänissä Pohjois-Ruotsissa.
Rataosa avattiin liikenteelle vuonna 1964, kun Svappavaaran malmiesiintymää alettiin hyödyntää. Sen pituus on 40 kilometriä, ja se yhdistää Svappavaaran kaivoksen Luulaja–Kiiruna -malmirataan. Vuonna 1983 tapahtuneen Svappavaaran kaivostoiminnan lakkauttamisen jälkeen rataosalla on vain pellettitehtaan tavaraliikennettä.
Aiheesta muualla

Malmbanan.se (Arkistoitu – Internet Archive)
Järnväg.net – Malmbanan Luleå–Boden–Gällivare–Kiruna–Narvik (Arkistoitu – Internet Archive)
TNK-BP

| TNK-BP |
| --- | --- |

Yritysmuoto:  OAO
Osake:  RTS: TNBP
ISIN:  RU000A0HGPM9
Perustettu:  2003
Toimitusjohtaja:  Robert Dudley
Puheenjohtaja:  Mihail Fridman
Kotipaikka:  Moskova, Venäjä
Toimiala:  Öljy, Maakaasu
Omistaja:  BP 50 % ja loput 50 % Alfa Group, Renova/Access
Kotisivu:  www.tnk-bp.com
Infobox OKVirheellinen NIMI-arvo: 
TNK-BP tai TNK-BP Holding (ven. ТНК-BP) oli yksi Venäjän suurimmista öljy- ja maakaasuyhtiöistä. TNK-BP:stä omistaa puolet monikansallinen BP-yhtiö ja toisen puolen venäläisten Alfa Group-, Renova- ja Access-yritysten muodostama konsortio. Näiden yritysten omistajina on oligarkkeja, kuten Mihail Fridman, German Han, Aleksei Kuzmitšev ja Viktor Vekselberg.
Vuonna 2013 Venäjän valtiollinen öljy-yhtiö Rosneft ilmoitti ostavansa TNK-BP:n kaikki osakkeet. [lähde? ]
TNK-BP Holding oli Forbes-talousjulkaisun kevään 2012 suuryritysten listan mukaan Venäjän 5. suurin ja maailman 149. suurin julkisesti noteerattu yhtiö.
Historia

TNK toimi vuodesta 1993 itsenäisesti, kunnes siihen sulautettiin vuonna 2003 monikansallisen BP:n öljy- ja kaasuvarannot Venäjällä. Yhtiön nimeksi tuli tällöin TNK-BP. Yhtiö on rekisteriöity Brittiläisille Neitsytsaarille.
TNK-BP kärsi vuonna 2007 takaiskun Kovyktan maakaasulöydöksillä Irkutskin alueella keskisessä Siperiassa. Venäjän valtion peruutti porausluvan alueella. Tappion kärsinyt TNK-BP myi 66 prosentin osuutensa pois porausoikeudet omistaneesta Rusia Petroleum yhteisyrityksestä. Ostajana oli valtioenemmistöinen Gazprom 700–800 miljoonalla dollarilla. Kauppa oli analyytikkojen mukaan alihintainen.
Samana kesänä TNK-BP ilmoitti yhteisyrityksen perustamisesta Gazpromin kanssa. Yhteisyritykseen kootaan molempien yrityksien maakaasuvarantoja.
Gerhard Schröder valittiin TNK-BP:n hallitukseen tammikuussa 2009.
Aiheesta muualla

TNK-BP -yhtiön nettisivut (Arkistoitu – Internet Archive) (englanniksi)
BP -yhtiön nettisivut
TNK smazotšnye materialy -yhtiön nettisivut
Tatiana Troyanos

Tatiana Troyanos (12. syyskuuta 1938 New York – 21. elokuuta 1993 New York) oli yhdysvaltalainen oopperalaulaja, äänialaltaan mezzosopraano. Hänet tunnettiin valtavasta ohjelmistostaan, joka kattoi koko oopperan historian Claudio Monteverdistä Philip Glassiin. Hän oli saksalaisen äidin sekä kreikkalaisen isän tytär ja identifioitui kreikkalais-yhdysvaltalaiseksi. Hän debytoi vuonna 1963 Hippolytan roolissa Benjamin Brittenin Kesäyön unelmassa.
Troyanos kuoli 54-vuotiaana syöpään Lenox Hillin sairaalassa.
Sydänmaanjärvi (Pälkäne)

| Sydänmaanjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Pälkäne
Koordinaatit:  61°19′02″N, 24°22′39″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Hauhon alue (35.77)
Laskujoki:  metsäoja 
Järvinumero:  35.771.1.003
Mittaustietoja
Pinnankorkeus:  134,1 m  
Rantaviiva:  0,849 km  
Pinta-ala:  3,194 ha  
Saaria:  ei saaria 
 fiSydänmaanjärvi 
Sydänmaanjärvi  on Pirkanmaalla Pälkäneellä  sijaitseva järvi.
Maantietoa

Järven pinta-ala on 3,2 hehtaaria ja se on 350 metriä pitkä ja 150 metriä leveä. Järvellä ei ole kartan mukaan saaria. Se on Pälkäneen itäpuolisella metsäalueella sijaitseva metsäjärvi, joka sijaitsee kolmen mäen välisessä notkossa. Sen rantaviivan pituus on 850 metriä ja sen rannat ovat paikoin soistuvaa metsämaata. Järven länsipuolella on vapaa-ajan asunto. Järvelle tulee metsäautotie etelästä päin Ruokolan ja Arajärven väliseltä tieltä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Hauhon alueella (35.77), jonka Ilmoilanselän alueeseen (35.771) se kuuluu. Järven vedenpinnan korkeus on 134,1 metriä mpy. Järvestä on johdettu laskuoja viereiseen metsään.
Historiaa

Vuoden 1957 peruskartassa metsäjärvi oli autio eikä siitä laskenut ojia. Järvelle tuli polkuja, mutta vasta seuraavassa vuoden 1977 kartassa näkyy metsäautotie, joka saapuu etelästä järven kaakkoispuolelle. Järvelle on kaidettu lyhyt metsään päättyvä laskuoja. Järvelle on rakennettu vapaa-ajan asunto vuoteen 1987 mennessä.
Suolijärvi (järvi Puolangalla)

| Suolijärvi |
| --- | --- |
Valtiot:  Suomi 
Paikkakunta:  Puolanka
Koordinaatit:  65°07′30″N, 28°06′00″E
Järvinumero:  61.722.1.001
Mittaustietoja
Pinnankorkeus:  150,2 m 
Rantaviiva:  38,98 km 
Pinta-ala:  10,95 km² 
Tilavuus:  0,0218 km³ 
Keskisyvyys:  2 m 
Suurin syvyys:  12 m 
 fiSuolijärvi 
Suolijärvi on matala, suojeltujen saarten täplittämä järvi Puolangalla Kainuun luoteisosassa. Sen pinta-ala on 11 neliökilometriä. Etäisyys Kajaanista on 100 kilometriä pohjoiseen.
Maantiede

Suolijärven pituus lounaasta koilliseen on noin viisi kilometriä. Länsiranta jakautuu Pajulahteen, Pahkalahteen ja Pirttilahteen, joita erottavat toisistaan kapeat niemet. Etelärannalla on Juurikkalahti ja Porttilahti. Koillisrannalla on Koiraperä, pohjoisrannan lahdista laajimmat ovat Vuorilahti ja Pärnälahti. Suolijärvi on lähes kauttaaltaan korkeintaan kuusi metriä syvä. Järven itäosassa sijaitsee 12 metrin syvänne.
Suolijärven useista saarista laajin on keskellä järveä sijaitseva noin kuusihehtaarinen Lamposaari. Muita laajoja saaria ovat Halmesaari pohjoisessa sekä Vasikkasaari ja Joensuunsaari Lamposaaren eteläpuolella. Suolijärven kylä sijaitsee järven luoteisrannalla. Myös länsi- ja lounaisrannalla on kulttuurimaisemaa. Muut rannat ovat metsäisempiä.
Suolijärveen laskee Näljänkäjoki kaakosta. Järven pohjoispuolisen suon halki virtaa Luhtajoki. Lisäksi järveen virtaa useita vähäisiä suo-ojia. Suolijärvi kääntyy alavirtaan Suolijärven kylän kohdalla, josta laskee Suolikoski pohjoiseen Tenämäjärveen, jonka korkeustaso on noin kaksi metriä Suolijärveä alempi.
Suolijärven vesitilavuus on 21 833 000 kuutiometriä.
Suolijärvi (61.722.1.001) kuuluu Suolijärven alueeseen (61.722), joka on kolmannen jakovaiheen vesistö Iijoen vesistössä (61). Toinen jakovaihe on Korpijoen keskiosan alue (61.72) ja ensimmäinen on Korpijoen valuma-alue (61.7). Suolijärvi on Suolijärven alueen laajin vakavesi. Alueeseen kuuluu 13 vähintään hehtaarin laajuista vakavettä, joista toiseksi laajin on noin Heinäjärvi.
Isän kanssa maailmalla

| Isän kanssa maailmalla> The Shiralee |
| --- | --- |

Ohjaaja:  George Ogilvie
Käsikirjoittaja:  Tony Morphett
Perustuu:  D’Arcy Nilandin samannimiseen romaaniin
Tuottaja:  Bruce Moir
Säveltäjä:  Chris Neal
Pääosat:   Bryan Brown  Noni Hazlehurst  Rebecca Smart 
Valmistustiedot
Valmistusmaa:  Australia
Tuotantoyhtiö:  SAFC Productions
Ensi-ilta:  1987
Kesto:  120 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Isän kanssa maailmalla (The Shiralee) on australialaisen kirjailijan D’Arcy Nilandin samannimiseen romaaniin perustuva televisioon tehty kaksiosainen minisarja vuodelta 1987. Sen ohjannut George Ogilvie ja tuottanut Bruce Moir, ja romaanin muokkasi käsikirjoitukseksi Tony Morphett. Elokuvan pääosia esittävät näyttelevät Bryan Brown, Noni Hazlehurst ja Rebecca Smart. Sen ensi-ilta televisiossa oli marraskuussa 1987.
Juoni

Elokuvan tapahtumat sijoittuvat 1940-luvun Australiaan. Macauley (Bryan Brown) on kiertelevä maatyöläinen joka ottaa tyttärensä Busterin (Rebecca Smart) mukaansa, sen jälkeen kun hän saa Adelaidessa humalaisen vaimonsa kiinni uskottomuudesta. He kävelevät yhdessä maatilalta toiselle etsien töitä. Hänen kaupungissa kasvanut tyttärensä ei ole tottunut maalaiselämään, ja on järkyttynyt siitä miten eläimiä siellä kohdellaan, ja kun hän yrittää eräällä maatilalla estää mullin polttomerkitsemisen hänen isänsä saa lopputilin.
Näyttelijät

| 0 | 1 | 2 |
| --- | --- | --- |
|  Bryan Brown  | … |  Macauley   |
|  Noni Hazlehurst  | … |  Lily   |
|  Rebecca Smart  | … |  Buster   |
|  Lewis Fitz-Gerald  | … |  Tony   |
|  Lorna Lesley  | … |  Marge   |
|  Ned Manning  | … |  Jim   |
|  Madeleine Blackwell  | … |  Lucy   |
|  Simon Chilvers  | … |  Thaddeus   |
|  Julie Hamilton  | … |  Bella   |
|  Reg Evans  | … |  Luke   |
|  William Zappa  | … |  Donny   |
|  Frank Gallacher  | … |  Beauty   |
|  Kirrily Nolan  | … |  Ruby   |
|  Lynette Curran  | … |  Hareema   |
|  Norman Kaye  | … |  Desmond   |
|  Ray Meagher  | … |  Polkadot   |
|  Warren Coleman  | … |  Lucky   |
|  Daphne Grey  | … |  Mrs. MacMillan   |
Lähde:
Aiheesta muualla

The Shiralee (Part 1) (1987) Internet Archive. Viitattu 5.12.2023. (englanniksi)
Ivo Grbić

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Ivo Grbić
Syntymäaika: 18. tammikuuta 1996 (ikä 28)
Syntymäpaikka: Split, Kroatia
Pelipaikka: maalivahti
Pituus: 196 cm
Seura
Seura: Sheffield United
Pelinumero: 13
Seurat
| Vuodet | Seura | O | (M) |
| 2013–2018 | Hajduk Split | 7 | (0) |
| 2018–2020 | Lokomotiva | 71 | (0) |
| 2020–2024 | Atlético Madrid | 12 | (0) |
| 2021–2022 | → Lille | 21 | (0) |
| 2024– | Sheffield United | 9 | (0) |
Maajoukkue
| 2020– | Kroatia | 2 | (0) |
 Seurajoukkueuran tilastot kattavat vain kansalliset sarjat, päivitetty 31. heinäkuuta 2024.  Maajoukkueuran tilastot päivitetty 31. heinäkuuta 2024.
| Mitalit> Maa:   Kroatia.Miesten jalkapallo.MM-kilpailut  | Mitalit> Maa:   Kroatia.Miesten jalkapallo.MM-kilpailut  | Mitalit> Maa:   Kroatia.Miesten jalkapallo.MM-kilpailut  | Maa:   Kroatia> Miesten jalkapallo. |
| --- | --- | --- | --- |
|  Pronssia | Qatar 2022 |  |  |
Ivo Grbić (s. 18. tammikuuta 1996 Split, Kroatia) on kroatialainen jalkapalloilija. Hän on pelipaikaltaan maalivahti. Hän edustaa englantilaista Sheffield Unitedia, johon hän siirtyi tammikuussa 2024.
Seurajoukkueura

Grbić on kroatialaisen Hajduk Splitin kasvatti ja pelasi tässä seurassa ensimmäiset pääsarjaottelunsa. Hän siirtyi kaudeksi 2018–2019 zagrebilaiseen Lokomotivaan. Nykyiseen seuraansa hän liittyi elokuussa 2020. Kaudella 2021–2022 hän sai peliaikaa ranskalaisseura Lillessä 21 Ligue 1:n ottelun ja kuuden Mestarien liigan ottelun verran. Grbić teki liigatason debyyttinsä Atlético Madridissa 3. syyskuuta 2022, kun hän korvasi kesken pelin loukkaantuneen ykkösvahti Jan Oblakin tasapeliin päättyneessä vierasottelussa Real Sociedadia vastaan. Hän pelasi kaudella 2022–2023 La Ligassa 12 ottelua.
Maajoukkueura

Grbić on edustanut maataan eri juniorimaajoukkueissa. Hän teki ensiesiintymisensä Kroatian A-maajoukkueessa marraskuussa 2021 pelatussa MM-karsintaottelussa Maltaa vastaan. Kolme päivää myöhemmin hän pelasi MM-karsintaottelun Venäjää vastaan. Grbić oli MM-kilpailuissa 2022 varamaalivahtina saavuttamassa pronssia.
I Loved You at Your Darkest

| I Loved You at Your Darkest Behemoth |
| --- | --- | --- |

Studioalbumin tiedot
 Julkaistu: 5. lokakuuta 2018
 Tuottaja(t): Behemoth, Daniel Bergstrand, Gurpa 13, Sławomir Wiesławski, Wojciech Wiesławski
 Tyylilaji: blackened death metal
 Kesto: 46.32
 Levy-yhtiö: Nuclear Blast
Listasijoitukset
  7. (albumilista)    3. (fyysinen albumilista)
Behemothin muut julkaisut
| Messe Noire: Live Satanist 2018 | I Loved You at Your Darkest 2018 | O Pentagram Ignis 2019 |
Singlet albumilta I Loved You at Your Darkest
 ”God = Dog” Julkaistu: 2. elokuuta 2018  ”Wolves ov Siberia” Julkaistu: 6. syyskuuta 2018  ”Bartzabel” Julkaistu: 1. lokakuuta 2018
I Loved You at Your Darkest on puolalaisen blackened death metal -yhtye Behemothin yhdestoista studioalbumi, joka julkaistiin 5. lokakuuta 2018.
Kappaleet

Solve – 2.04
Wolves ov Siberia – 2.54
God = Dog – 3.58
Ecclesia Diabolica Catholica – 4.49
Bartzabel – 5.01
If Crucifixion Was Not Enough... – 3.16
Angelvs XIII – 3.41
Sabbath Mater – 4.56
Havohej Pantocrator – 6.04
Rom 5:8 – 4.22
We Are the Next 1000 Years – 3.23
Coagvla (instrumental)  – 2.04
O Pentagram Ignis (Japanese bonus track) – 4.49
Arvostelut

Imperiumi: 7/10
Inferno:
Kaaoszine: 8½/10
Metalliluola: 8½
Soundi:
v2.fi:
Aiheesta muualla

I Loved You at Your Darkest Discogsissa. (englanniksi)
Albumi I Loved You at Your Darkest Encyclopaedia Metallum -sivustolla (englanniksi)
Tatiana Pinto

Tatiana Vanessa Ferreira Pinto (s. 28. maaliskuuta 1994) on portugalilainen jalkapalloilija. Hän on pelipaikaltaan keskikenttäpelaaja. Hän on pelannut Portugalin naisten maajoukkueessa ennen vuoden 2022 EM-kilpailuja 87 maaottelua ja tehnyt niissä kaksi maalia. Hän pelasi ensimmäisen naisten maaottelunsa maaliskuussa 2014.
Pinto on edustanut kotimaansa seuroista pisimpään Sportingia. Ulkomailla hän on edustanut saksalaista Sandia, englantilaista Bristol Cityä ja espanjalaista Levantea.
Iso Kitonlampi

| Iso Kitonlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Äänekoski
Koordinaatit:  62°39′47″N, 25°35′30″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vatianjärven alue (14.33)
Laskuoja:  oja Palavalampeen 
Järvinumero:  14.332.1.005
Mittaustietoja
Pinnankorkeus:  123,9 m  
Pituus:  210 m  
Leveys:  80 m  
Rantaviiva:  0,491 km  
Pinta-ala:  1,285 ha  
Tilavuus:  0.000032 km³ 
Keskisyvyys:  2,47 m  
Suurin syvyys:  4,5 m  
Saaria:  ei saaria 
 fiIso Kitonlampi 
Iso Kitonlampi  tai vain Kitonlampi  on Keski-Suomessa Äänekoskella Savipohjan lähellä sijaitseva lampi.
Maantietoa

Lammen pinta-ala on 1,3 hehtaaria, se on 200 metriä pitkä ja 100 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 31 800 kuutiometriä. Sen keskisyvyys on 2,5 metriä ja suurin syvyys on 4,5 metriä. Sen rantaviivan pituus on 500 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Vatianjärven alueella (14.33), jonka Kuhnamon alueeseen (14.332) se kuuluu. Lammen vedenpinnan korkeus on 123,9 metriä mpy.
Iso Kiuasjärvi

| Iso Kiuasjärvi |
| --- | --- |
Valtiot:  Suomi
Paikkakunta:  Pello
Koordinaatit:  66°44′46″N, 24°32′53″E
Vesistöalue ja valuma-alueen tietoja
Laskujoki:  Kiukaanoja 
Järvinumero:  67.936.1.010
Mittaustietoja
Pinnankorkeus:  197,4 m  
Rantaviiva:  1,69 km  
Pinta-ala:  10,218 ha  
Saaria:  ei saaria 
 fiIso Kiuasjärvi 
Iso Kiuasjärvi  tai myös Iso Kivasjärvi  on Lapissa Pellossa Lampsijärven kylän lähellä sijaitseva järvi.
Maantietoa

Järven pinta-ala on 10,2 hehtaaria, se on 750 metriä pitkä ja 200 metriä leveä. Järvellä ei ole kartan mukaan saaria. Sen rantaviivan pituus on 1,7 kilometriä.
Vesistösuhteet

Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Miekojärven alueella (67.93), jonka Lampsijoen valuma-alueeseen (67.936) se kuuluu. Järven vedenpinnan korkeus on 197,4 metriä mpy.